**Правомощия на заместник-директора на РЗИ – Разград:**

1. Провеждане дейността по организацията и осигуряването на здравната помощ при бедствия, аварии и катастрофи на територията на съответната област;

2. Организиране извършването на дейности по отбранително-мобилизационна подготовка и разработването на военновременни планове за организацията на медицинската помощ на населението в региона;

3. Осъществяване методическо ръководство върху дейността на звената в общинските администрации, изпълняващи функции в сферата на здравеопазването;

4. Организиране и контрол на изпълнението на изискванията за безопасни условия на труд и противопожарна охрана;

5. Осъществяване на методичен контрол върху дейността на дирекция „Медицински дейности”;

6. При отсъствие на директора да подписва изходяща кореспонденция и заповеди за командировки на служители при изпълнение на служебни задачи на територията на областта.